MOLDOVA 2 s-a lansat de Ziua mondială a libertății presei, pe 3 mai 2016. Voi trece în revistă acțiunile pe care le-a creat și la care a fost parte MOLDOVA 2 în primele opt luni de la lansare.  
Așa cum misiunea unui post public de televiziune este reflectarea evenimentelor de cultură, viață socială și sport, MOLDOVA 2 s-a asociat cu cele mai importante activități culturale, sociale și sportive, atât din țară cât și de peste hotare. A transmis în direct și în reluare concursuri, concerte și gale. Ceea ce a făcut diferit postul de alte canale TV din țară este numărul impunător de ore de muzică clasică, operă și balet, difuzate pe MOLDOVA 2. La acest capitol,  îndeplinim o altă misiune a unui post public, aceea de a educa și culturaliza privitorii.  Capitolul sport. Am difuzat în direct „Jocurile Olimpice de vară de la RIO”, „Campionatul european de fotbal”, „Campionatul european de baschet pentru țările mici”(un succes incontestabil al postului public), urmează două turnee ITF de tenis și mai nou „Campionatul mondial al cluburilor din Japonia”.
Reactualizarea arhivei este unul din obiectivele centrale ale postului MOLDOVA 2. Putem spune ca, datorită arhivei și folosirii reușite a acesteia în grila de emisie, MOLDOVA 2 s-a remarcat în spațiul media din Republica Moldova. Iată titlurile emisiunilor de arhivă: „Singur în fața dragostei”, „Cu noi la teatru”, „De ce plâng chitarele”, „Dor”, „Portrete în timp”, „Artelier”, „Contur”, „Focus”, „Bună seara,”, „Legendele muzicii”, „Cinemateca Universală” și altele.
MOLDOVA 2 a transmis și puternice mesaje sociale prin intermediul unor campanii. Campania „Trăiește fără durere”, lansată pe 18 noiembrie, a  sensibilizat publicul larg, dar mai ales autoritățile, despre problemele oamenilor bolnavi incurabili. Au fost prezentate 10  istorii umane și a fost realizat un teledon național care a avut drept scop strângerea de fonduri pentru nevoile persoanelor cu boli incurabile.  O altă campanie, la care MOLDOVA 2 este parte, se numește „În brațele mamei, și este dedicată copiilor care au nevoie de grijă părintească. La fel, sunt prezentate poveștile mai multor copii și mame.
O altă reușită a postului este stabilirea unor parteneriate internaționale cu televiziuni și instituții media din străinătate. Colaborarea cu DW are ca rezultat difuzarea zilnică, de luni până vineri, a emisiunii „DW Novosti”(20.30-20.45) și difuzarea săptămânală a programului „Nemțova Interviu”(20.00-20.15).
Parteneriatul cu „Europa Liberă” și ” Current Time”  a adus pe ecrane ciclul de documentare „Rossia i ya”. 
În urma colaborării cu TVR Iași  pe MOLDOVA 2 au fost difuzat în exclusivitate ciclul de documentare “ Necunoscuții de lângă noi. ”
 Am stabilit un parteneriat și cu televiziunea publică din Georgia. În scurt timp urmează să punem pe post  ciclul de documentare „Occupation”. La fel, așteptăm de la TVR Cluj o serie de documentare despre tradițiile și obiceiurile din Transilvania, Bucovina și alte zone ale României.
Dacă e să totalizăm, din mai până în noiembrie 2016, MOLDOVA 2 are peste 312 ore de emisie originală, adică mai mult de o oră pe zi, 
2225 de ore de arhivă și 2250 de ore de preluări Moldova 1.
Pentru 2017, emisia originală urmează să crească până peste 2 ore pe zi. 

